google/wiki40b huggingface dataset:
२०१८ सुन्दा जलसन्धि सूनामी

पृष्ठभूमि

अग्नि वृत्त (पैसिफिक रिंग ऑफ फायर) पर स्थित, इंडोनेशिया भूकंप की एक उच्च आवृत्ति का अनुभव करता है और १२७ सक्रिय ज्वालामुखियों का घर है। इन ज्वालामुखियों में से एक अनक क्राकटाऊ (शाब्दिक रूप से 'क्राकाटाओ का बच्चा) है, जो सुन्दा जलडमरूमध्य में का एक सक्रिय ज्वालामुखी है, जिसमें 1927 को और उसके बाद 1883 को विस्फोट हुआ था- जोकि इतिहास के सबसे हिंसक विस्फोटों में से एक के रूप में दर्ज है, जिसमें बड़ी सुनामी और विस्फोटक राख के कारण 30,000 से अधिक लोग मारे गए थे, उनमें से कई लोग उसी क्षेत्र के थे, जहां 2018 में सूनामी आई है।
सुनामी आने के महीनों पहिलें से ही, अनक क्राकटाऊ में गतिविधि में वृद्धि देखी जाने लगी थी, जिसमें 21 दिसंबर को विस्फोट हुआ था जो दो मिनट से अधिक समय तक चला और उस्से ४०० मीटर (१,३०० फीट) ऊंचा बादल बना। 
2004 में वर्ष के उसी समय, इसी क्षेत्र के आसपास एक भयावह सुनामी आई थी, जो 26 दिसंबर (बॉक्सिंग डे) को हुई थी, हालांकि इसने पूरे हिंद महासागर के रिम में अधिक व्यापक क्षति पहुंचाई थी, जिससे थाईलैंड और श्री लंका जैसे देश प्रभावित हुए थे।

जनहानि

इंडोनेशियाई आपदा प्रबंधन नेशनल बोर्ड ने शुरुआत में 20 मौतों और 165 घायलों की सूचना दी थी। अगले दिन तक, यह आंकड़ा 43 मृत में संशोधित कर दिया गया - पांडेलांग में 33, दक्षिण लम्पुंग में 7, और सेरांग में 3, 584 घायल, और 2 लापता भी बताया गया, अधिकांश घायल (491) पांडेलांग से दर्ज की गईं। पांडेयलांग के समुद्र तट पर लहरों का ज्यादा कहर ढ़ाया, जहां तंजुंग लेसुंग जैसे लोकप्रिय पर्यटन स्थल स्थित हैं। उस दिन के बाद, लापता हुए लोगों की संख्या बढ़कर 20 और मरने वालों की संख्या 62 हो गई थी। लापता व्यक्तियों में छोटे द्वीपों से भी सूचित किया गया था जो पांडेयलांग रीजेंसी का हिस्सा हैं। २३ दिसंबर को १३:०० स्थानीय समय तक, बीएनपीबी ने 168 मृत्यु की पुष्टि की थी और 30 लापता के साथ 745 घायल होने की सूचना दी थी। वर्तमान में यह आंकड़ा बढ़कर 281 मृत और 1,016 घायल हो गया।
पीड़ितों में एमी जिमी, एक इंडोनेशियाई अभिनेता और कॉमेडियन, और इंडोनेशियन बैंड सत्रह के कई सदस्य शामिल हैं। एक ऑनलाइन वीडियो में दिखाया गया जिसमें तंजुंग लेसुंग में उनके शो के दौरान बैंड के मंच में सुनामी के लहर का प्रहार होता है, जिससे वह टूट जाता और दर्शकों में अफरा-तफरी मच जाती है। राज्य के स्वामित्व वाली कंपनी पीएलएन और खेल और युवा मंत्रालय के टूर समूह भी सुनामी से प्रभावित हुआ है, जिसके कुछ सदस्य मारे गए, और कुछ लापता या घायल हो गये है।

क्षति

तट के पास स्थित पांडेलांग में लगभग 400 घर ध्वस्त हो गए, इसके अलावा वहां स्थित 9 से ज्यादा होटलों को, लहर के कारण भारी नुकसान हुआ है। दक्षिण लांपुंग में 30 अन्य घरों को भी भारी नुकसान पहुंचा है। सेरांग और पांडेलांग को जोड़ने वाली सड़क भी छतिग्रस्त हो गई है।
गोलघर

गोलघर, बिहार प्रांत की राजधानी पटना में गाँधी मैदान के पश्चिम में स्थित है। 1770 में आई भयंकर सूखे के दौरान लगभग एक करोड़ लोग भुखमरी के शिकार हुए थे। तब के गवर्नर जनरल वारेन हेस्टिंग ने गोलघर के निर्माण की योजना बनाई थी, ब्रिटिश इंजिनियर कैप्टन जान गार्स्टिन ने अनाज़ के (ब्रिटिश फौज के लिए) भंडारण के लिए इस गोल ढाँचे का निर्माण 20 जनवरी 1784 को शुरु करवाया था। इसका निर्माण कार्य ब्रिटिश राज में 20 जुलाई 1786 को संपन्न हुआ था। इसमें एक साथ 140000 टन अनाज़ रखा जा सकता है।
इसका आकार 125 मीटर और ऊँचाई 29 मीटर है। इसमें कोई स्तंभ नहीं है और इसकी दीवारें आधार में 3.6 मीटर मोटी हैं। गोलघर के शिखर पर लगभग तीन मीटर तक ईंट की जगह पत्थरों का प्रयोग किया गया है। 
गोलघर के शीर्ष पर दो फीट 7 इंच व्यास का छिद्र अनाज डालने के लिये छोड़ा गया था, जिसे बाद में भर दिया गया।
145 सीढियों के सहारे आप इसके उपरी सिरे पर जा सकते हैं जहाँ से शहर का एक बड़ा हिस्सा देखा जा सकता है और गंगा के मनोहारी दृश्य को यहाँ से निहारा जा सकता है। पटना  शहर की सबसे  अच्छी  और मनमोहन दृश्य गोलघर हैं ।

राज्य संरक्षित स्मारक

गोलघर को 1979 में राज्य संरक्षित स्मारक घोषित किया गया।

लोकप्रिय संस्कृति में

गोलघर को 2019 की हिंदी फिल्म इंडियाज मोस्ट वांटेड में दिखाया गया था।

स्थापत्य कला

स्थापत्य का अदभुत नमुना है गोलघर। इसके निर्माण में कहीं भी स्तंभ नहीं है। गुम्बदाकार आकृति के कारण इसकी तुलना 1627-55 में बने मोहम्मद आदिल शाह के मकबरे से की जाती है।
गोलघर के अंदर एक आवाज 27-32 बार प्रतिध्वनित होती है। यह अपने आप में अद्वितीय है।
हेरोद महान

हेरोद (ई. पूर्व. 73 से 4 ई तक) (इब्रानी: הוֹרְדוֹס होर्द़ोस, अ-ध्व-लि: /hoɾðos/, यूनानी: ἡρῴδης हेरोडेस, अ-ध्व-लि /heːroːdeːs/) रोम के अंतर्गत आने वाले हेरोडियन साम्राज्य के राज्य जूडीआ का एक राजा और हेरोद ऐंटीपेटर का पुत्र था।
ई. पू. 47 में रोम की सेवाओं के पुरस्कारस्वरूप जूलियस सीजर ने ऐंटीपेटर को जुदेआ का प्रशासक नियुक्त किया था। उस समय ऐंटीपेटर ने हेरोद को गवर्नर बना दिया। लेकिन ई. पूर्व 43 में ऐंटीपेटर की हत्या और देश पर पार्थियनों के कब्जा कर लेने के कारण वह रोम भाग आया। रोम में उसके मार्क एंटोनी का समर्थन प्राप्त किया। ऐंटोनी ने ई. पूर्व 40 में हेरोद को यहूदियों का शासक बनाने की स्वीकृति सीनेट से लेकर उसे कुस्तुंतुनियाँ भेज दिया। यहाँ आकार उसने ई. पूर्व 37 में रोमन सेनाओं की सहायता से जेरुसलम पर अधिकार कर लिया और वहाँ का शासक बन गया। बाद में उसने राजकुमारी मेरी आयूनी से अपनी दूसरी शादी कर अपनी स्थिति को और सुदृढ़ कर लिया।
अपने शासनकाल के पहले चरण (ई. पूर्व 37 से 25) में हेरोद ने प्रतिस्पर्धियों को दबाकर अपनी गद्दी को सुरक्षित बनाया। रोम के एक प्रतिनिधि शासक के रूप में वह रोम का विश्वासपात्र बना रहा। लेकिन रोम में ऐंटोनी और आक्टेवियस की प्रतिद्वंदिता के कारण उसकी स्थिति डावाँडोल बनी रहती थी। ई. पूर्व 31 के युद्ध में आवटेवियस ने उसे क्षमा करके उसको अपना समर्थन प्रदान किया।
उसके शासनकाल का दूसरा भाग (ई. पू. 25 से 13 तक) महान्‌ निर्माण का काल है। उसने उस समय अनेक भव्य भवनों का निर्माण करवाया। सोमारिया नगर का पुनर्निर्माण और जेरुसलम का जीर्णोद्धार करवाया। रंगमंच, ओपेरा और खेलकूद के केंद्र बनवाए। जेरुसलम के महान्‌ मंदिर में पुनरुद्धार का काम शुरु किया। वह सफल शासक था, फिर भी शासन की कठोरता और दमन नीति के कारण वह जनता की शुभेच्छा नहीं प्राप्त कर सका। बाद में घरेलू झगड़ों के कारण उसके शासन को बहुत हानि पहुँची। ई. पूर्व 4 में जेरुसलम में उसकी मृत्यु हो गई।
वेस्ट इंडीज क्रिकेट टीम का पाकिस्तान दौरा

टेस्ट सीरीज

साल 1958 से अब तक 52 मैचों की 17 सीरीज हुई हैं। उसमें पाकिस्तान ने 6 सीरीज जीते हैं।

वनडे सीरीज

साल 1975 से अब तक 133 मैचों की 56 (उसमें विश्व कप, ट्रॉफी, इतर) सीरीज हुई हैं। उसमें पाकिस्तान ने 16 सीरीज और 1 आईसीसी टूर्नामेंट जीते हैं। साल 1999 से अब तक पाकिस्तान ने कोई सीरीज हारी नहीं।

टी20ई सीरीज

साल 2011 से अब तक 14 मैचों की 8 (उसमें विश्व कप) सीरीज हुई हैं। उसमें पाकिस्तान ने 3 सीरीज जीती हैं।
वख़जीर दर्रा

मानक समयांतर

चीन के मानक समय और अफ़ग़ानिस्तान के मानक समय में ३:३० घंटों का फ़र्क है और यह सीमा किसी भी अन्य अन्तरराष्ट्रीय सीमा से अधिक समय अन्तर रखती है। यदि दर्रे की अफ़ग़ान तरफ़ दोपहर के १:०० बजे हैं तो दर्रा पार करते ही चीनी तरफ़ का मानक समय दोपहर के ४:३० बजे होगा।

भूगोल व दुर्गमता

दर्रे के आसपास का क्षेत्र कठिन और पहाड़ी है, हालांकि दर्रे के समीप पहुँचकर उसकी ऊँचाई तक पहुँचना आसान है। दर्रे से कोई सड़क नहीं गुज़रती। अफ़ग़ान तरफ़ सबसे नज़दीकी कच्ची सड़क दर्रे से १०० किमी पूर्व में स्थित सरहद-ए-ब्रोग़िल नामक गाँव तक ही आकर रुक जाती है। चीन ने दर्रे से १५ किमी दूर तक जीप जैसी मज़बूत गाड़ियों के लिये एक मार्ग बनाया हुआ है। इसे पक्का करके दर्रे के १० किमी दूर तक लाने की योजना है। यहाँ से 'ताग़दुम्बश पामीर' नामक वादी से निकलते हुए यह मार्ग ८० किमी की दूरी तय करके काराकोरम राजमार्ग तक पहुँचता है। अफ़ग़ान तरफ़ दर्रे से कुछ ही नीचे ४,५५४ मीटर की ऊँचाई पर एक बर्फ़ की गुफ़ा है जो वख़जीर नदी का स्रोत है जो आगे जाकर आमू दरिया में मिल जाती है, जिस कारणवश कुछ लोग इस दर्रे को आमू दरिया का स्रोत भी बताते हैं। वख़जीर दर्रा बर्फ़बारी के कारण वर्ष में पाँच महीने बंद रहता है और अन्य सात महीनों में भी कभी-कभार हिमपात से बंद होता रहता है।
भारत में अवैध आवास

भारत में अवैध आवास के अन्तर्गत वे घर (झोपड़ियाँ) तथा बड़े-बड़े घर आते हैं जो ऐसी जमीन पर बने होते हैं उन घरों के 'मालिकों' के स्वामित्व की नहीं होती हैं। यद्यपि अवैध घर में कुछ मूलभूत सुविधाएँ मिल जातीं हैं किन्तु बहुत सी सुविधाएँ सरकार (या नगरपालिका) इन्हें नहीं दे सकती।
३ ईसा पूर्व

३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चाँद रात

चाँद रात हिन्दी-उर्दू और बंगाली शब्द है, जो भारत, बांग्लादेश और पाकिस्तान में उपयोग होता है। चाँद रात वह समय होता है, जब परिवार और मित्र बाहर खुले जगह पर नए चाँद को देखते हैं।
नया चाँद देखने की रात को "चाँद रात" कहते हैं। इस नए चाँद को देखने की रात के दुसरे दिन से इस्लामी कैलंडर के महीने की शुरूआत होती है। यानी चाँद रात उस महीने का आख़री दिन होता है, दुसरे दिन से अगले महीने की पहली तारीख शुरू होती है।

नाम

यह नाम संस्कृत के चंद्र (चाँद)  और रात्रि (रात)  शब्द से बना है। जिसे हिन्दी और उर्दू में चाँद और रात कहते हैं।
उत्तरी आंचलिक परिषद

उत्तरी आंचलिक परिषद में एक आंचलिक परिषद। इस परिषद मे चण्डीगढ़, हरियाणा, हिमाचल प्रदेश, जम्मू और कश्मीर, पंजाब, और राजस्थान शामिल है।
नेपाल शिवसेना

नेपाल शिवसेना (नेपाली: नेपाल शिवसेना) नेपाल का एक हिन्दूवादी राजनैतिक दल है। इस दल का गठन १९९९ में किया गया था। यह भारत के शिव सेना से जुड़ा हुआ है। किरण सिंह बुधाथोकि इसके वर्तमान अध्यक्ष हैं।
जब इस्लामी आतंकवादी संगठन तालिबान ने अफ्गानिस्तान में भगवान बुद्ध की हज़ारों वर्ष पुरानी कलाकृतियों को ढहा दिया था, तब नेपाल शिवसेना और शिवसेना नेपाल ने इसकी कड़ी निंदा की।
श्रीमाल जैन

श्रीमाल जैन या श्रीमाल बनिया एक प्राचीन जैन एवं हिन्दू समुदाय है। यह समुदाय मूलतः राजस्थान के श्रीमाल या भीनमाल नगर से हैं।
स्नेहा कपूर

स्नेहा कपूर एक भारतीय साल्सा नर्तक, कोरियोग्राफर और प्रशिक्षक हैं। जिनका जन्म १८ अप्रैल १९८६ में बैंगलोर, कर्नाटक में हुआ था। वह "भारतीय साल्सा राजकुमारी" के रूप में लोकप्रिय है। अब वह मुंबई में रहती है, उन्होंने बैंगलोर में एक नृत्य कंपनी के साथ अपने करियर को शुरू किया था। कैरियर की शुरुआत में उन्होंने साल्सा, बाचाता, मेरेंग्यू, जिव, हिप-हॉप, एडियजीओ और बॉलीवुड जैसे विभिन्न नृत्य के रूपों को गले लगाया गया था।

व्यवसाय

स्नेहा कपूर को दुनिया के नक्शे पर भारतीय साल्सा दृश्य डालने का श्रेय दिया जाता है। और वह "भारतीय साल्सा राजकुमारी" और "साल्सासंन्हा" के रूप में लोकप्रिय है। वह भारत का प्रतिनिधित्व करने वाली पहली भारतीय महिला है जिन्होंने अंतरराष्ट्रीय साल्सा चैंपियनशिप में जीत हासिल की। उन्होंने मुंबई आने के बाद २००६ में लौरद विजय के नृत्य स्टूडियो के साथ नृत्य में अपना कैरियर शुरू किया। कपूर मूल रूप से एक एथलीट थी, लेकिन रिचर्ड थोलूर से मिलने के बाद उन्होंने बेंगलुरु में लौरद विजय के डांस स्टूडियो में शामिल होकर एक नर्तक बनने का फैसला किया। विद्यालय में अपने कार्यकाल के दौरान, उन्होंने अपने नृत्य साथी थोलूर के साथ दुनिया भर में साल्सा चैम्पियनशिप में कई पुरस्कार और ट्राफियां जीती। और उन्होंने "१ मिनट में सबसे अधिक स्विंग डांस फ्लिप्स" के लिए गिनीज वर्ल्ड रिकॉर्ड भी बनाया है। एक मिनट में ३३ फ्लिप का रिकॉर्ड ब्रिटेन में चार साल पहले स्थापित हुआ था, लेकिन कपूर और उनकी तीन नर्तकियों की टीम ने ३९ फ्लिप में नया रिकॉर्ड बनाया। उन्होंने डांस इंडिया डांस सीजन-३ में भाग लिया और बहुत अच्छा किया लेकिन २२ जनवरी २०१२ को वह उस शो से निकल गई। स्नेहा कपूर ने रियलिटी शो जस्ट डांस और परफेक्ट ब्राइड के लिए कोरियोग्राफ किया है। उन्होंने दक्षिण भारतीय फिल्म, जुगारी और मधुर भंडारकर की फिल्म, हेरोइन को भी कोरियोग्राफ किया। वह राष्ट्रीय और अंतर्राष्ट्रीय स्तर पर नृत्य कार्यशालाओं का प्रदर्शन करती है। उन्होंने लोकप्रिय युवा शो दिल डोस्ती डांस में शेरोन राय प्रकाश के रूप में अभिनय किया, जिसे चैनल वी पर प्रसारित किया गया था।
माँ तारा चंडी मंदिर

इतिहास

माँ तारा चंडी पीठ भारत के 52 पीठों से सबसे पुराना पीठ माना जाता है। पुराण के अनुसार उनके पत्नी "सती " अपने पिता के घर अपने स्वामी को अबमानना होने पर जब आत्मदाह किए , भगबान शिब क्रोध मे आकार सती के सब को उठाकर भयंकर तांडब नृत्य करने लगे। उसी मे बिश्व द्वंश होने का खतरा रहा। भगबान बिष्णु बिश्व को रक्षया करने हेतु अपने सुदर्शन चक्र भेज कर सती के सब को खंड खंड करा दिये। वो सभी खंड भारत उपमहादेश की बिभिन्न प्रांत में गिरे। वो सभी प्रांत को " शक्ति पीठ" माना जाता है और हिंदुओं के लिए सभी पीठ बहुत मतत्वपूर्ण रहे है। माँ तारा पीठ पर सती की "दाहिने आँख " पड़े थे। यहाँ एक अति प्राचीन मंदिर , जिनहे " माँ सती " मंदिर कहा जाता था,उसे माँ तारा  की आबास कहा जाता है।  
कैमूर पहाड़ियों में अनन्य कई आकर्षण भी रहे है। यहाँ गुप्त महादेव मंदिर, पारबती मंदिर,  पुराने गुंफाओं, मँझार कुंड और धुआ कुंड नामक दो जलप्रपात है। येही दोनों जलप्रपात से बिजली उत्पादन भी संभब  है।  

स्थान

तारा चंडी मंदिर का अबस्थिति सासाराम से दक्षिण दिशा मे 5 किलोमीटर की दूरी पर है। यहाँ बहुत हिन्दू भक्तों का समागम होता है। धुआँ कुंड प्रपात भी यहाँ का एका बहुत बड़ा परज्यातक आकर्षण है।
गुजरमल मोदी अस्पताल एवं शोध केंद्र

राष्ट्रीय राजधानी क्षेत्र साकेत में स्थित यह दिल्ली का निजि क्षेत्र द्वारा संचालित प्रमुख अस्पताल है। वेलकम होटल के समीप स्थित इस अस्पताल की हृदय एवं अस्थि संबंधी चिकित्सा में विशेषज्ञता मानी जाती है।
पता: प्रेस एन्क्लेव, मंदिर मार्ग, साकेत, दिल्ली - 110017
फोन: 26965481 (011) (011) ४०६९९९९९
जलनिकास (सड़कों का)

सड़क के आर पार जल का निकास

मुख्य मार्ग के जलनिकास के लिये पुलिया, पुल तथा उपसेतु (causeway) होते हैं। इनका कार्य प्राकृतिक स्त्रोतों में बहते पानी, या सड़क पर, या सड़क के आसपास एकत्रित पानी को निकालना होता है। पुलियों और पुलों से पानी सड़क के नीचे से निकलता है, किंतु उपसेतु से पानी सड़क के पृष्ठ पर भी बह सकता है। इससे उपसेतु जल में डूब सकता है। पर ऐसी स्थिति कुछ महत्वहीन सड़कों पर ही या ऐसी सड़कों पर जहाँ यातायाता बहुत कम है, कुछ सीमा तक बरदाश्त की जा सकती है।

भूपृष्ठीय जलनिकास

सड़कों के पृष्ठीय जल के अच्छे निकास के लिये सड़कें ऐसी बनाई जाती हैं कि उनमें अल्प उभार हो, ताकि पानी किनारे की नालियों में बहकर निकल जाए। यदि सड़क पार्श्विक ढालू जमीन पर हो, तो उसकी ऊँची ढाल पर एक दूसरी निकास नाली बनाकर निकटतम् पुलिया या पुल से मिला दी जाती है, ताकि पानी उससे निकल जाय। इन्हें जलरोक नाली (intercepting or catch drain) कहते हैं।

स्थलमंडलीय जलनिकास (subsurface drainage)

भूमिगत जल के निकास का यह उद्देश्य होता है कि सड़कों की मिट्टी अपेक्षया शुष्क दशा में बनी रहे। जलनिकास के लिये सड़क के नीचे सछिद्र नालियाँ (pipe) बैठाई जाती हैं, जिससे अधोभूमि जल की सतह को नीचा करने में सहायता मिलती है। दूसरी रीति में सड़क की बगल में गहरी नालियाँ खोदी जाती हैं। इन्हें फिर गीले पत्थर से भर देते हैं। सड़क के नीचे का अधोभूमि जल इन गहरी नालियों में रिसकर जाता और फिर दूर बह जाता है।
क्रिस्टीन ज़ेडेक

क्रिस्टीन ज़ेडेक एक भारतीय अभिनेत्री है जो मुख्य रूप से विभिन्न भाषाओं में फिल्मों में काम करता है। उनके पिता केरल से हैं जबकि मां रांची से है। वह दुबई में अध्ययन किया क्रिस्टिन हाल ही में एक व्हायरल छठ वीडियो में क्रांति प्रकाश झा के साथ, पद्मश्री शारदा सिन्हा द्वारा गाए गए प्रशंसकों से कई पुरस्कार और मूल्यांकन लाए हैं। क्रिस्टिन ने 2007 में तमिल फिल्म चेन्नई 600028 में काम किया।
१४३० ईसा पूर्व

१४३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मैदान, अर्घाखाँची

मैदान, अर्घाखाँची नेपालके लुम्बिनी अंचलके अर्घाखाँची जिलाकी एक गाँव विकास समिति है।
मार्गशीर्ष कृष्ण सप्तमी

मार्गशीर्ष कृष्ण सप्तमी भारतीय पंचांग  के अनुसार नौवें माह की बाइसवी तिथि है, वर्षान्त में अभी ९८ तिथियाँ अवशिष्ट हैं।
यथा-स्थान

इन सीटू (अंग्रेज़ी: In situ) जिसे हिंदी में यथा-स्थान कहते हैं, एक लैटिन शब्द है जिसका इस्तेमाल कई अलग-अलग संदर्भों में किया जाता है। इन सीटू का "स्थानीय स्तर पर", "साइट पर", "जगह में" या "परिसर पर" आदि आशयों में प्रयोग हो सकता है। इस शब्दावली के माध्यम से किसी स्थान विशेष का वर्णन किया जाता है जहां कोई घटना हुई हो।
फ़िल्मफ़ेयर सर्वश्रेष्ठ खलनायक पुरस्कार

फ़िल्मफ़ेयर सर्वश्रेष्ठ खलनायक पुरस्कार‎ फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में सबसे बेहतर अभिनय के लिये फ़िल्म के खलनायक को फ़िल्मफ़ेयर पुरस्कार समारोह में दिया जाता है।
यद्यपि फ़िल्मफ़ेयर पुरस्कारों कि शुरुआत 1953 में ही हो गई थी पर इस श्रेणी में खलनायकों को पुरस्कार देने का सिलसिला 1992 से ही शुरु हुआ।
कपिल कुंडू

कप्तान कपिल कुंडू,का जन्म 10 फरवरी 1995 को हुआ था। उन्हें 10 दिसंबर 2016 को सेना में नियुक्त किया गया था। 
वह जम्मू और कश्मीर के एलओसी इलाके में अपने 23 वें जन्मदिन से ठीक 6 दिन पहले, 4 फरवरी 2018 को  फायरिंग में शहीद हुए थे।

जीवन परिचय

शहीद कैप्टन कपिल कुंडू अपने माता-पिता के एकमात्र पुत्र थे । उनके पैतृक गांव रंसिका  गुरुग्राम पटौदी हरियाणा में है  । परिवार में, उनकी विधवा माँ  श्रीमती सुनीता  कुंडू  ,दो बड़ी बहनों श्रीमती सोनिया कुंडू और श्रीमती काजल कुंडू दोनों  बहनों की शादी हो चुकी  है।कपिल कुंडू जनवरी 2018  में ही कैप्टन बने थे । वह सेना की 15 जैकलाइ यूनिट के कैप्टन थे और जम्मू-कश्मीर के राजौरी जिले में तैनात थे।उनकी शिक्षा  पटौदी जिले के डिवाइन डेल इंटरनेशनल स्कूल से हुई थी। वर्ष  2012 में कपिल का एनडीए में सिलेक्शन हुआ था, जहां से वे भारतीय सेना  के लिए चुने गए थे।वे बचपन से, देशभक्ति एवं त्याग की भावना से भरे हुए थे । एनडीए में प्रशिक्षण के दौरान, सभी उनके  उत्साह और देशभक्ति के व्यवहार से परिचित थे और फौज में के के के उप नाम से प्रसिद्ध थे  जिंदगी का धेय्य वाक्य  था  'जिंदगी लंबी नहीं बड़ी होनी चाहिए।

हमला

जन्मदिन के 6 दिन पहले, 22 वर्षीय कप्तान कपिल कुंडू पाकिस्तानी सेना की गोलीबारी में मारे गए। पाकिस्तानी सेना ने राजौरी जिले के भिम्बर  गली सेक्टर में एलओसी पर भारी गोलीबारी। 
जम्मू और कश्मीर के पुंछ और राजौरी जिले में नियंत्रण रेखा पर भारी पाकिस्तानी गोलीबारी में एक जवान सेना कप्तान और तीन जवान मारे गए और कम से कम चार लोग घायल हो गए जिनमे एक कप्तान  कुंडू भी थे। पाकिस्तानी हमलावरों ने मध्य प्रदेश के ,ग्वालियर के 27 वर्षीय राइफलमेन रामावतार और जम्मू-कश्मीर के कथुआ जिले के सुभम सिंह (23) को एवं सांबा जिले के रहने वाले हवलदार रोशन लाल भी शहीद हो गये ।
पुंछ सेक्टर में युद्ध विराम का उल्लंघन होने के एक दिन में भिम्बर  गली सेक्टर में गोलाबारी हुई थी। सेना के सूत्रों के मुताबिक, पाकिस्तानी गोलीबारी सुबह 11.15 बजे शुरू हुई और मेधाधर और मांजोक में बालाकोटे सेक्टर में फैल गई। मोर्टार के गोले का उद्देश्य निकट आवासीय क्षेत्रों में भी था।
केन्द्रीय औषधीय एवं सगंध पौधा संस्थान

केन्द्रीय औषधीय एव सगंध पौधा संस्थान (सीमैप) एक बहुआयामी राष्ट्रीय प्रयोगशाला है जो औषधीय एवं सगंध पौधों के क्षेत्र में शोध, विकास एवं प्रचार-प्रसार का कार्य कर रही है। यह संस्थान अपने चार संसाधन केन्दों एवं ज्ञान केन्द्रों के माध्यम से भारत के विभिन्न कृषि जलवायु क्षेत्रों में कार्यरत है। यह लखनऊ में स्थापित है।
इसका लक्ष्य है: बेहतर स्वास्थ्य एवं जीवन के लिए हरित प्रौद्योगिकियों में उत्कृष्टता॥
इसका दृष्टिकोण है: औषधीय एवं सगंध पौधों पर नवीनतम वैज्ञानिक शोध एवं व्यापार का सशक्तिकरण जिससे हरित प्रौद्योगिकी पर आधारित उत्कृष्ट जीवन शैली के क्षेत्र में भारत विश्व का अग्रतम राष्ट्र बन सके।
चम्पू रामायण

चम्पू रामायण महाराज भोज की एक उत्कृष्ट एवम् प्रिय कृति है।बालकाण्ड से लेकर सुन्दरकाण्ड तक का भोज की रचना है।
चरस (फ़िल्म)

पठकथा

सूरज अपने परिवार के साथ अफ़्रीकी राष्ट्र युगांडा में रहता है जबकि भारत में परिवार की सम्पत्ति और कारोबार की देखभाल उनका कालीचरण नाम का एक कर्मचारी करता है। जनरल ईदी अमीन द्वारा देश में शुरू की गई राजनीतिक क्रांति के कारण सूरज को अपने परिवार के साथ युगांडा छोड़ने के लिए मजबूर होना पड़ता है। कालीचरण को यह डर सताने लगता है कि उन्हें पता चल जाएगा कि उसने उनका पैसा ड्रग्स (चरस) तस्करी में लगाया हुआ है और इस कारणवश वह उनके घर में आग लगा देता है। सूरज के पिता की इस आग में मृत्यु हो जाती है और उसकी बहन को अगवा कर लिया जाता है। सूरज द्वारा कालीचरण की तस्करी गतिविधियों को रोकने के लिए पुलिस उसे भर्ती कर लेती है और इस प्रयोजन के कारण वह यूरोप जाता है जहाँ उसकी मुलाकात सुधा से होती है। सुधा एक खूबसूरत नर्तकी है जिसे कालीचरण ड्रग्स तस्करी में सहायता करने के लिए ब्लैकमेल करता है। सूरज का मिशन उसे पहले रोम और फ़िर मकाउ ले जाता है जहाँ उसकी पुनः भेट सुधा से होती है। स्थानीय पुलिस की मदद से सूरज और भारतीय नारकोटिक्स विभाग कालीचरण के ज्यादातर आदमियों को पकड़ने में कामयाब हो जाते हैं परन्तु कालीचरण सुधा को बंधी बना कर अपने भूमिगत अड्डे में छिप जाता है। आगे की पठकथा यह दर्शाती है कि कैसे सूरज कालीचरण के चुंगल से सुधा को मुक्त कराता है।
विस्तृत कृषि

विस्तृत आकार वाली जेतो के बड़े -बडे़ खेतों पर यांत्रिक निधियों से की जाने वाली कृषि को विस्तृत कृषि के अंतर्गत शामिल किया जाता है। इस प्रकार की कृषि में लेवर का उपयोग कम होता है किन्तु प्रति व्यक्ति उत्पादन की मात्रा अधिक होती है
मेरी बेटी , मेरी पहचान

"मेरी बेटी , मेरी पहचान" बालिका समृद्धि को लेकर झारखण्ड के जमशेदपुर क्षेत्र से आरम्भ किया गया एक अभियान है जो धीरे धीरे पूरे देश में चर्चा का विषय बना। झारखण्ड प्रशासनिक सेवा के अधिकारी संजय कुमार के द्वारा 02 अगस्त 2016 को आरम्भ इस अभियान के तहत सबसे पहले तिरिंग गांव के ग्रामीणों की मदद से बेटियों के नाम की नेम प्लेट घरों के दरवाजों पर लगाई गयीं ताकि गांव की बेटियों का मनोबल बढे। कालांतर में ऐसे ही कार्यक्रम देश के अन्य हिस्सों में भी इसी अभियान के नक़्शे कदम पर चलाये जा रहे हैं।
तुगेला नदी

तुगेला नदी अफ्रीका महाद्वीप की एक प्रमुख नदी हैं।
फाइटोरियोवाइरस

फाइटोरियोवाइरस एक विषाणु है।
भाषा (एशियाई भाषाएँ)

भाषा, भासा, बासा, या फासा, अनेक एशियाई भाषाओं के लिये प्रयुक्त होने वाला शब्द है। यह मूलतः संस्कृत के 'भाषा' के ही अपभ्रंश हैं। एक समय में हिन्दी को भी 'भाखा' (या भाषा) कहा जाता था।
बिम्बाणु

बिम्बाणु, या प्लेटेलेट, या थ्रॉम्बोसाइट, रक्त में उपस्थित अनियमित आकार की छोटी अनाभिकीय कोशिका (यानि वे कोशिकाएं, जिनमें नाभिक नहीं होता, मात्र डीएनए ही होता है) होती है, व इनका व्यास २-३ µm होता है। 
एक प्लेटेलेट कोशिका का औसत जीवनकाल ८-१२ दिन तक होता है। सामान्यत: किसी मनुष्य के रक्त में एक लाख पचास हजार से लेकर 4 लाख प्रति घन मिलीमीटर प्लेटलेट्स होते हैं। ये बढोत्तरी कारकों का प्राकृतिक स्रोत होती हैं। जीवित प्राणियों के रक्त का एक बड़ा अंश बिम्बाणुओं (जिनमें लाल रक्त कणिकाएं और प्लाविका शामिल हैं) से निर्मित होता है। दिखने में ये नुकीले अंडाकार होते हैं और इनका आकार एक इंच का चार सौ हजारवां हिस्सा होता है। इसे सूक्ष्मदर्शी से ही देखा जा सकता है। यह अस्थि मज्जा (बोन मैरो) में उपस्थित कोशिकाओं के काफी छोटे कण होते हैं, जिन्हें तकनीकी भाषा में मेगा कार्योसाइट्स कहा जाता है। ये थ्रोम्बोपीटिन हार्मोन की वजह से विभाजित होकर खून में समाहित होते हैं और सिर्फ १० दिन के जीवनकाल तक संचारित होने के बाद स्वत: नष्ट हो जाते हैं। शरीर में थ्रोम्बोपीटिन का काम बिम्बाणुओं की संख्या सामान्य बनाना होता है।
रक्त में उपस्थित बिम्बाणुओं का एक महत्त्वपूर्ण काम शरीर में उपस्थित हार्मोन और प्रोटीन उपलब्ध कराना होता है। रक्त धमनी को नुकसान होने की स्थिति में कोलाजन नामक द्रव निकलता है जिससे मिलकर बिम्बाणु एक अस्थाई दीवार का निर्माण करते हैं और रक्त धमनी को और अधिक क्षति होने से रोकते हैं। शरीर में आवश्यकता से अधिक होना शरीर के लिए कई गंभीर खतरे उत्पन्न करता है। इससे खून का थक्का जमना शुरू हो जाता है जिससे दिल के दौरे की आशंका बढ़ जाती है। बिम्बाणुओं की संख्या में सामान्य से नीचे आने पर रक्तस्नव की आशंका बढ़ती है।
रक्त में बिम्बाणुओं की संख्या किसी खास रोग या आनुवांशिक गड़बड़ी की वजह से होती है। किसी इलाज या शल्यक्रिया की वजह से भी ऐसा होता है। अंग प्रत्यारोपण, झुलसने, मज्जा प्रत्यारोपण (मैरो ट्रांसप्लांट), हृदय की शल्यक्रिया या कीमोचिकित्सा (कीमोथेरेपी) के बाद अकसर खून की जरूरत होती है। ऐसे में कई बार बिम्बाणुआधान (प्लेटलेट्स ट्रांसफ्यूजन) की भी जरूरत पड़ती है। प्रायः प्रचलित रोग डेंगू जैसे विषाणु जनित रोगों के बाद बिम्बाणुओं की संख्या में गिरावट आ जाती है।
सर्बियाई भाषा

सर्बिया देश में बोली जाने वाली भाषा को सर्बियाई भाषा कहते हैं।
बृहत नेपाली शब्दकोश

वृहत नेपाली शब्दकोश नेपाल प्रज्ञा प्रतिष्ठान द्वारा प्रकाशित नेपाली भाषा का शब्दकोश है।
फास्फोरस ट्राइफ्लोराइड

फास्फोरस ट्राइफ्लोराइड एक अकार्बनिक यौगिक है।